Държавен вестник, бр. 63, 2015 г., стр. 15

БРОЙ  63	
Д Ъ Р Ж А В Е Н  В Е С Т Н И К 	
СТР.  15  
8.1. Безусловна и неотменяема годишна 
банкова гаранция, обезпечаваща изпълнението 
на всички задължения по концесионния дого­
вор, в т.ч. концесионно плащане, извършване 
на годишна вноска от обезпечението по т. 8.2, 
данък върху добавената стойност (ДДС), лих­
ви за забавено изпълнение на задължението 
за концесионно плащане, както и неустойки 
при неизпълнение на всяко едно непарично 
задължение, както следва:
8.1.1. за първата година от срока на конце­
сията гаранцията е  30 936 лв. и се предоставя 
не по-късно от 7 дни след датата на изпълне­
ние на условието по т. 4.1 от това решение; 
8.1.2. за всяка следваща година банковата 
гаранция е в размер  100 на сто от стойността 
на концесионното плащане за предходната 
година с начислен ДДС и се предоставя на 
концедента до 31 януари на съответната година;
8.1.3. банковата гаранция по т. 8.1.1 и 8.1.2 е 
валидна до 28 февруари на следващата година;
8.1.4. при усвояване изцяло или на част от 
гаранцията по т. 8.1 концесионерът е длъжен да 
възстанови нейния размер в 10-дневен срок от 
уведомлението на концедента за усвояването є.
8.2. Финансово обезпечение за изпълнение 
на дейностите по техническа ликвидация 
или консервация на миннодобивния обект 
и рекултивация на засегнатите земи. Видът 
на финансовото обезпечение и предвиденият 
размер на средствата се договарят между 
страните в концесионния договор.
8.3. Неустойки и лихви при неизпълнение 
на договорните задължения или при наруша­
ване на условие по концесията. Формите на 
неизпълнение, условията и редът за тяхното 
установяване, както и видът и размерът на санк­
циите се определят в концесионния договор.
9. За предоставената концесия за добив 
концесионерът заплаща на концедента по ред, 
определен в концесионния договор, конце­
сионно плащане, върху размера на което се 
дължи ДДС, както следва:
9.1. Парични плащания за срока на кон­
цесията, дължими на 6-месечни вноски, като 
срокът на плащане е 30-о число на месеца, 
следващ отчетния период.
9.2. Отчетните периоди се определят от 
1 януари до 30 юни и от  1 юли до 31 декем­
ври за всяка календарна година от срока на 
концесията.
9.3. Размерът на всяко плащане се определя 
конкретно за всяка  6-месечна вноска, като 7 
на сто от базата за изчисляване на концесион­
ното възнаграждение се умножи по добитото 
количество подземно богатство за съответния 
отчетен период съгласно чл. 1, ал. 1, т. 1 и ал. 2 
от Методиката за определяне на конкретния 
размер на концесионното възнаграждение за 
добив на строителни и скалнооблицовъчни 
материали – приложение № 4 към чл. 11 от 
Наредбата за принципите и методиката за 
определяне на концесионното възнагражде­
ние за добив на подземни богатства по реда 
на Закона за подземните богатства, приета с 
Постановление № 127 на Министерския съвет 
от 1999 г. (обн., ДВ, бр. 59 от 1999 г.; изм. и 
доп., бр. 46 от 2007 г.).
9.4. Концесионното плащане по т. 9.3 за 
единица добито подземно богатство съгласно 
чл. 1, ал. 3, т. 1, буква „а“ от методиката по 
т. 9.3 не може да бъде по-ниско от 0,30 лв./
тон. Тази стойност се индексира ежегодно с 
процента на увеличение на цените на строи­
телните и скалнооблицовъчните материали по 
информация, предоставена от Националния 
статистически институт, при базова статис­
тическа информация за цените за 2005 г. От 
началото на 2013 г. в изпълнение на изисква­
нията на Регламент (ЕО) № 1165/98 на Съвета 
от 19 май 1998 г. относно краткосрочната 
статистика и Регламент (ЕО) № 1158/2005 г. 
на Европейския парламент и на Съвета от 
6 юли 2005 г. за изменение на Регламент (ЕО) 
№ 1165/98 на Съвета относно краткосрочната 
статистика е сменена базисната година за 
Краткосрочната бизнес статистика, която е 
2010 г. Съгласно чл. 11, ал. 2 от Регламент 
(ЕО) № 1165/98 на Съвета от 19 май 1998 г. 
относно краткосрочната статистика: „На все­
ки пет години държавите членки пребазират 
показателите, като използват за базови години 
годините, които завършват на 0 или 5. Всички 
показатели трябва да бъдат пребазирани на 
новата базова година до три години след края 
на настоящата нова базова година.“
9.5. Минималният размер на концесионното 
плащане за всеки отчетен период (шестмесе­
чие) от срока на концесията не може да бъде 
по-нисък от 9432 лв. без ДДС, определен на 
базата на 31 440 тона/шестмесечие добити 
варовици и предвидената стойност за единица 
добито подземно богатство съгласно т. 9.4.
9.6. Размерът на концесионното плащане по 
т. 9.3 и минималният размер на концесионното 
плащане по т. 9.4 и 9.5 се променят с допъл­
нително споразумение към концесионния 
договор при промяна на законодателството, 
уреждащо реда за неговото определяне.
9.7. Министърът на енергетиката превежда 
по бюджета на Община Борово част от извър­
шеното концесионно плащане в размер 50 на 
сто, определена при условията и по реда на 
чл. 81, ал. 2 от Закона за концесиите, без ДДС.
10. Концесионерът не дължи концесионно 
плащане за времето на реализиране на дей­
ностите, предвидени в съгласуван проект за 
техническа ликвидация на миннодобивния 
обект и рекултивация на засегнатите земи, при 
условие че не се извършва добив на подземни 
богатства, при условия и по ред, определени 
в концесионния договор. 
11. Оправомощава министъра на енерге­
тиката: